**Ministru kabineta noteikumu projekta „Grozījumi Ministru kabineta 2014.gada 19.augusta noteikumos Nr.487 „Aeronavigācijas informācijas sagatavošanas un izplatīšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 54.panta trešā daļa.Ministru kabineta iekārtas likuma 31.panta pirmās daļas 3.punkts.Valsts valodas likuma 21.panta pirmā un piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2014.gada 19.augusta noteikumu Nr.487 „Aeronavigācijas informācijas sagatavošanas un izplatīšanas kārtība” (turpmāk - noteikumi Nr.487) 49.punktam Komisijas 2010.gada 26.janvāra Regulas (ES) Nr.73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā (turpmāk – Regula Nr.73/2010) 3.panta 7.punktā noteiktā aeronavigācijas informācijas integrētā bloka daļa „Aeronavigācijas informācijas publikācija” (turpmāk – AIP) šobrīd tiek izplatīta tikai angļu valodā elektroniskā veidā un bez maksas pieejama visiem gaisa telpas lietotājiem interneta vietnē www.ais.lgs.lv bez lejupielādes tiesībām.AIP tiek izplatīts elektroniskā veidā interneta vietnē https://ais.lgs.lv/aiseaip, tādējādi nodrošinot, ka tas ir pieejams ieinteresētajām pusēm gan Latvijā, gan ārvalstīs. AIP lietotāji ir ne tikai starptautiskās, bet arī Latvijas Republikas gaisa telpas lietotāji, kuriem ne vienmēr ir noteiktas prasības pārvaldīt angļu valodu, lai varētu izmantot Latvijas Republikas gaisa telpu. Piemēram, pastāv amatieripilotu kategorijas, kuriem lidojumu atļaujas saņemšanai nav nepieciešams kārtot angļu valodas zināšanu prasmes pārbaudes testus. Tādēļ, lai nodrošinātu gaisa kuģu lidojumu drošumu un drošu gaisa telpas izmantošanu Latvijas Republikā, AIP ir jābūt pieejamai ieinteresētajai sabiedrībai ne tikai angļu, bet arī latviešu valodā. Eiropas Savienības dalībvalstis tikai ar retiem izņēmumiem AIP publicē tikai angļu valodā, piemēram, Lietuva un Igaunija nodrošina AIP izplatīšanu gan nacionālajā, gan angļu valodā.Valsts aģentūra „Civilās aviācijas aģentūra” konstatēja, ka praksē ir situācijas, kad amatierpilotiem, kas nezina angļu valodu, ir nepieciešams iepazīties ar AIP, kas saistīta ar lidojumiem Latvijas Republikas nekontrolējamā gaisa telpā, kā arī kontrolējamā gaisa telpā.Tas, ka amatierpilots, veicot lidojumus, nebūs iepazinies ar minēto informāciju, var apdraudēt gaisa kuģu lidojumu drošumu un drošu gaisa telpas izmantošanu Latvijas Republikā.Valsts valodas likuma 21.panta pirmā daļa nosaka, ka valsts un pašvaldību iestāžu, tiesu un tiesu sistēmai piederīgo iestāžu, valsts un pašvaldību uzņēmumu, kā arī uzņēmējsabiedrību, kurās lielākā kapitāla daļa pieder valstij vai pašvaldībai, sabiedrības informēšanai paredzētā informācija sniedzama tikai valsts valodā, izņemot šā panta piektajā daļā noteiktos gadījumus. Tādēļ nepieciešams grozīt noteikumu Nr.487 49.punktu, paredzot, ka AIP elektroniskā veidā tiek izplatīta arī latviešu valodā un bez maksas pieejama visiem gaisa telpas lietotājiem interneta vietnē www.ais.lgs.lv bez lejupielādes tiesībām.Noteikumu projekts paredz novērst pretrunu starp Valsts valodas likuma 21.panta pirmajā un piektajā daļā noteikto un noteikumos Nr.487 noteikto, attiecīgi grozot noteikumu 49.punktu un svītrojot no noteikumiem Nr.487 50.punktu. |
| 3. | Projekta izstrādē iesaistītās institūcijas | Satiksmes ministrija un valsts aģentūra „Civilās aviācijas aģentūra”. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas gaisa telpas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs attiecībā uz šīs anotācijas daļas 1.punktā minētajām sabiedrības mērķgrupām nemainās, jo netiek mainīti to līdzšinējie pienākumi un tiesības. |
| 3. | Administratīvo izmaksu monetārs novērtējums | Projekts šo jomu neskar, jo prasība, ka valsts akciju sabiedrībai „Latvijas gaisa satiksme” AIP ir jāizplata arī latviešu valodā izriet no Latvijas Republikas Satversmes 4.panta un Valsts valodas likuma 21.panta pirmās un piektās daļas. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir izstrādāts, lai novērstu pretrunu starp Valsts valodas likuma 21.panta pirmajā un piektajā daļā noteikto un noteikumos Nr.487 noteikto. Līdz ar to tieša sabiedrības informēšana par projekta izstrādi nav iepriekš veikta. |
| 2. | Sabiedrības līdzdalība projekta izstrādē | Projekts ir publicēts valsts aģentūras „Civilās aviācijas aģentūra” tīmekļa vietnē (www.caa.lv). |
| 3. | Sabiedrības līdzdalības rezultāti | Sabiedrības pārstāvji par projektu nav snieguši viedokli.  |
| 4. | Cita informācija | Valsts aģentūra „Civilās aviācijas aģentūra” 2015.gada 3.jūlijā organizēja sanāksmi ar VAS „Latvijas gaisa satiksme”, kuras laikā tika apspriesti ar AIP izplatīšanu latviešu valodā saistītie jautājumi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās valsts akciju sabiedrība „Latvijas gaisa satiksme” un valsts aģentūra „Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildē nav nepieciešams veidot jaunas institūcijas, likvidēt vai reorganizēt esošās.Katra minētā institūcija turpinās pildīt funkcijas, kas tai ir deleģētas ar likumu „Par aviāciju”, noteikumiem Nr.487 un citiem ar civilo aviāciju saistītajiem tiesību aktiem. |
| 3. | Cita informācija | Nav |

Anotācijas III, IV un V sadaļa *–* projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

23.09.2015. 10:32

764

V.Gertners

67830961, Viesturs.Gertners@latcaa.gov.lv